**NAPPALI TAGOZAT** – **gyakorlati jegy, vagy minősített aláírás esetén**

**Tantárgyi tematika és félévi követelményrendszer, MAO8001**

**Szakmódszertan I.**

**Féléves tematika:**

1. Az irodalompedagógia fogalma, az irodalmi nevelés cél- és feladatrendszere. Tanítási metódusok az elmúlt századokban. Az általános iskolás tanulók olvasási kultúrája (Nagy Attila olvasáskutató felméréseinek tanulságai).

2. Az anyanyelv-pedagógia fogalma, tárgya, módszerei, helye a tudományok rendszerében

3. Az irodalmi és a köznapi (köznyelvi) kommunikáció. Az általános iskolai irodalomtanítás főbb didaktikai feladatai. Az irodalomóra típusai az általános iskolában.

4. A magyar anyanyelvi nevelés történetének vázlata

5. Az irodalom és más művészeti ágak kapcsolata, a szemléltetés lehetőségei az irodalomoktatásban. Drámajáték az általános iskolai irodalomórán.

6. Az anyanyelvi nevelés a Nemzeti alaptantervben. A kulcskompetenciák – kompetenciafejlesztés az anyanyelvi nevelésben

7. Jártasságok, készségek, képességek, kompetenciák fejlesztése az irodalomórán. A hagyományos (kánonközvetítő, ismeretátadásra épülő) és a kompetenciaalapú, befogadásközpontú irodalomtanítás.

8. Az anyanyelvi nevelés cél- és feladatrendszere a gyakorlatban

9. A tananyagkiválasztás és elrendezés néhány lehetséges modellje. Irodalomtanítás a fejlett európai országokban. Az irodalomtanítás dilemmái és perspektívái Magyarországon.

10. Tantárgy-pedagógiai alapelvek. Az anyanyelvi órák fő típusai

11. A műértelmezés elméleti kérdései. Műértelmezési modellek az általános iskolai irodalomórán.

12. Zárthelyi dolgozat

13. A félévi munka összegzése, értékelése.

14 A félévi munka összegzése, értékelése.

**A foglalkozásokon történő részvétel:**

* A gyakorlati foglalkozásokon a részvétel kötelező. A félévi hiányzás megengedhető mértéke teljes idejű képzésben a tantárgy heti kontakt óraszámának háromszorosa. Ennek túllépése esetén a félév nem értékelhető (TVSz 8.§ 1.)

**Félévi követelmény: gyakorlati jegy**

**Az értékelés módja, ütemezése:**

A gyakorlati jegy megszerzésének feltétele: aktív részvétel a szemináriumokon, eredményes zárthelyi dolgozat írása mind az anyanyelv-pedagógiai, mind az irodalom szakmódszertani szemináriumon. A dolgozatokat az utolsó előtti irodalom módszertan, ill. anyanyelv-pedagógiai szemináriumon írják meg a hallgatók. Az eredményes dolgozat megírásához szükségesek: a szemináriumon korábban megbeszélt témák és a következő szövegek (tanulmányok, jegyzetrészek) ismerete:

***A félévközi ellenőrzések követelményei:***

Irodalom szakmódszertanból: Vörös József: Irodalomtanítás az általános és középiskolában. Nemzeti Tankönyvkiadó, Bp., 1997. 9–101. oldal; Gabnai Katalin – S. Takács Zsuzsa – Borosné Kézy Zsuzsa: Dramatikus játék a kisiskolában. A Biblia tanítása a harmadik és az ötödik osztályban. In: Irodalomtanítás I. Szerk.: Sipos Lajos. A Pauz Kiadó és az Universitas Kulturális Alapítvány kiadása, 1994. 147–160. oldal; Arató László: A tananyagkiválasztás és-elrendezés néhány lehetséges modellje. In: Irodalomtanítás a harmadik évezredben. Krónika Nova Kiadó, 2006. 113–123. oldal.

Anyanyelv-pedagógiából: Adamikné Jászó Anna 2001. *Anyanyelvi nevelés az ábécétől az érettségiig*. Trezor Kiadó. 16–21.; Bozsik Gabriella–Dobóné Berencsi Margit–Zimányi Árpád 2003. *Anyanyelvi tantárgy-pedagógiánk vázlata*. Eger: Líceum Kiadó. 7–17.; az Anyanyelv-pedagógia és Magyartanítás c. folyóiratok szemináriumon feldolgozott cikkei.

**Az érdemjegy** **kialakításának módja:**

Az érdemjegy meghatározására vonatkozó értékelési rend a következő. A gyakorlati jegy kiszámítása a félév során szerzett részjegyek átlaga alapján történik egyszerű kerekítéssel. (5 tizedre végződő átlag esetén a jegyek súlyozása az oktató mérlegelése alapján történik.) Ha a félévi részjegyek közül bármelyik elégtelen, azaz nem javította a hallgató, akkor a gyakorlati jegy is elégtelen. Az elégtelen részjegyek javítására a félév során egyszer van lehetőség. A részjegyek javításának módját és idejét az oktató határozza meg, a hallgatóval egyeztetve. Gyakorlati jeggyel (félévközi jeggyel) záruló számonkérés esetén tantárgyfelvételenként kétszer kísérelhető meg az eredményes teljesítés.

Dr. Antal Attila